พบบิ๊กล็อต DDD เช้านี้ 10 ล้านหุ้น 1.06 พันลบ. ราคาต่ำกว่ากระดาน
พบบิ๊กล็อต DDD เช้านี้ มูลค่า 1.06 พันลบ. จำนวน 21 รายการ ปริมาณ 10 ล้านหุ้น ราคาเฉลี่ย 106 บ./หุ้น ซึ่งเป็นราคาต่ำกว่ากระดานซื้อขาย โดยราคาหุ้น DDD ปิดตลาดเช้าอยู่ที่ 115 บาท บวก 5 บาท หรือ 4.55% มูลค่าซื้อขายที่ 1.35 พันล้านบาท
1 ก.พ. 2561

ผู้สื่อข่าวรายงานว่า วันนี้มีรายการสรุปซื้อขายกระดานรายใหญ่ (Big lot) ภาคเช้าของหุ้น บริษัท ดู เดย์ ดรีม จำกัด (มหาชน) หรือ DDD จำนวน 21 รายการ ปริมาณ 10,000,000 หุ้น มูลค่ารวม 1.06 พันล้านบาท ราคาเฉลี่ย 106 บาทต่อหุ้น ซึ่งเป็นราคาต่ำกว่ากระดานซื้อขาย
โดยราคาหุ้น DDD ปิดตลาดเช้าอยู่ที่ 115 บาท บวก 5 บาท หรือ 4.55% ราคาสูงสุดที่ 117 บาท ราคาต่ำสุดที่ 109.50 บาท มูลค่าซื้อขายที่ 1.35 พันล้านบาท
ด้าน นายสราวุฒิ พรพัฒนารักษ์ ประธานเจ้าหน้าที่บริหาร DDD เปิดเผยว่า ไม่ได้เป็นผู้ทำรายการบิ๊กล็อตหุ้น DDD เช้านี้จำนวน 10 ล้านหุ้น แต่คงจะต้องทำการตรวจสอบก่อนว่าใครเป็นผู้ทำดีล และจะแจ้งผ่านตลาดหลักทรัพย์แห่งประเทศไทยต่อไป